**Dejiny práva na území Slovenska**

Zimný semester akademického roku 2022/2023

(Štruktúra a rozpis výučby)

1. **Právo a štát – vzájomné vzťahy (periodizácie vývoja práva, recepcia práva, kontinuita a diskontinuita práva).**

*20.9.2022, doc. Laclavíková*

1. Právo a štát
2. Periodizácie vývoja práva
3. Periodizácie vývoja štátu
4. Recepcia práva a jej uplatnenie v právnych dejinách
5. Kontinuita a diskontinuita a jej uplatnenie v právnych dejinách

**Otázky:**

* Predstavte základné periodizácie vývoja štátu a vývoja práva všeobecne.
* Predstavte základné periodizácie vývoja štátu a vývoja práva v československých právnych dejinách 20. storočia.
* Vymedzte základné znaky feudálneho typu štátu.
* Vymedzte základné znaky buržoázno-občianskeho typu štátu.
* Vymedzte základné znaky socialistického typu štátu.
* Charakterizujte v teoretickej rovine pojmy recepcia práva, vymedzte druhy recepcie a uveďte príklady.
* Charakterizujte recepciu uskutočnenú na základe zákona č. 11/1918 Zb. z. a n. (recepčná norma).
* Charakterizujte recepciu uskutočnenú na základe zákona č. 1/1939 Sl. z. a Ústavy Slovenskej republiky z r. 1939.
* Charakterizujte recepciu uskutočnenú na základe nariadenia SNR č. 1/1944 Zb. nar. SNR o vykonávaní zákonodarnej, vládnej a výkonnej moci na Slovensku a dekrét prezidenta republiky č. 11/1944 Úr. věst. čsl. o obnovení právneho poriadku.
* Charakterizujte recepcie práva v Československu po roku 1945.
* Priblížte v teoretickej rovine aj na príkladoch z ČSR kontinuitu v práve (právnu kontinuitu).

1. **Pramene práva a ich historické premeny. Pojmy unifikácie a kodifikácie práva.**

*27.9.2022, doc. Laclavíková*

a) Pramene práva v obdobiach podľa periodizácie práva na Slovensku a ich zmeny

b) Vymedzenie pojmu prameň práva. Materiálne a formálne pramene práva a ich premeny

c) Pramene práva feudálneho obdobia a ich špecifiká (právna obyčaj, zákon, kráľovské nariadenie/nariadenie, štatút, privilégium, súdne rozhodnutia a kuriálne decízie + materiálne pramene práva a pramene práva v gnozeologickom zmysle)

d) Pramene práva obdobia občianskeho štátu – zmena v hierarchii prameňov práva, kodifikačný proces a nárast významu zákona, recepcia noriem do čsl. právneho poriadku a právo platné na zemí Slovenska a Podkarpatskej Rusi (ústava, ústavný zákon; zákon; Dočasné súdne pravidlá Judexkuriálnej konferencie; právna obyčaj (pre oblasť nekodifikovaného súkromného práva), kuriálne decízie; nariadenia Slovenskej národnej rady (vydávané v r. 1945 - 1948); dekréty prezidenta republiky (vydávané v rokoch 1941 - 1945); nariadenia ministra s plnou mocou pre správu Slovenska; nariadenia vlády (aj nariadenia jednotlivých uhorských ministrov); vyhlášky, výnosy, opatrenia (vykonávacie akty ministerstiev); štatúty)

e) Pramene práva obdobia ľudovej demokracie a socializmu (1948 - 1989)

f) Kodifikácia ako proces a jej uplatnenie v právnych dejinách

g) Unifikácia ako proces a jej uplatnenie v právnych dejinách

**Otázky:**

* Predstavte v teoretickej rovine pojem prameň práva a uveďte ich základné druhy/členenia (s príkladmi z jednotlivých období vývoja práva).
* Priblížte pramene práva vo feudalizme, pokúste sa vymedziť ich hierarchiu, štruktúru a vzájomné vzťahy. Akú pozíciu majú (pre poznanie práva danej doby) pramene práva v gnozeologickom zmysle?
* Priblížte pramene práva v období občianskeho štátu, všimnite si proces kodifikácie. K akej zmene v hierarchii prameňov práva došlo v období sformovania občianskeho štátu?
* Zadefinujte v teoretickej rovine pojem kodifikácia, kompilácia, unifikácia a dezunifikácia práva. Priblížte ich uplatnenie v (česko)slovenských právnych dejinách. Ako s týmito procesmi súvisela recepcia práva?
* Priblížte kodifikačné práce a ich výsledky v dualistickom Uhorsku. Prečo zostala aj naďalej v platnosti právna obyčaj? Čo to následne spôsobilo v období prvej ČSR?
* Priblížte unifikačný proces v období medzivojnovej ČSR (priebeh, výsledky, podstata, úspešnosť/neúspešnosť procesu).
* Priblížte právnu obyčaj ako prameň práva. Dokedy sa na našom území uplatňovala ako prameň práva?
* Charakterizujte dielo Opus Tripartitum (platnosť, charakter právnej úpravy, publikácia a i.). Právna veda a literatúra (právnické „knihy“) ako prameň práva.
* Priblížte zákon ako prameň práva. Pokúste sa určiť rozdiel medzi zákonom a kráľovským nariadením. Vyjadrite sa k „zbierkam zákonov“.
* Priblížte privilégiá ako pramene práva. Priblížte štatúty ako pramene práva.
* Predstavte význam súdnej praxe a súdnych rozhodnutí v Uhorsku. Priblížte kuriálne decízie (normatívna sila, význam pre právny poriadok a i.). Dokedy na našom území kuriálne decízie platili ako prameň práva?
* Charakterizujte ústavu ako prameň práva. Vyjadrite sa – v základnej rovine - k základným ideovým východiskám ústav 20. storočia (Ústava ČSR z r. 1920, Ústava Slovenskej republiky z r. 1939, Ústava Československej republiky z r. 1948, Ústava ČSSR z r. 1960).
* Priblížte dekréty prezidenta E. Beneša a nariadenia SNR ako pramene práva.
* Priblížte pramene práva v období socialistického a ľudovodemokratického štátu. Všimnite si význam politických dokumentov ako prameňov práva sui generis.
* Vyjadrite sa k výsledkom právnickej dvojročnice a k výsledkom rekodifikácie práva v období socializmu. V čom možno vidieť spoločné a v čom rozdielne črty (re)kodifikácie v 50. as v 60. rokoch 20. storočia?

1. **Ranofeudálne a feudálne právo – právo bez štátu? Právny partikularizmus alebo právny pluralizmus?**

*4.10.2022, prof. Gábriš + doc. Laclavíková – ZDIEĽANÁ PREDNÁŠKA*

1. Vzťah štátu a práva – čo bolo skôr?
2. Právny pluralizmus v súčasnosti
3. Právny partikularizmus feudálneho práva
4. Krajinské právo a partikulárne práva
5. Rôzne významy pojmu „právo“ a rôzne historické členenia práva (právneho poriadku)

**Otázky:**

* Vysvetlite vzťah štátu a práva – existuje právo bez štátu, alebo štát bez práva?
* Porovnajte dnešný právny pluralizmus s myšlienkou stredovekého právneho partikularizmu.
* Porovnajte dnešný význam pojmu „právo“ s jeho chápaním v antickom Ríme, stredovekej Európe do 12. storočia a feudálnom práve od 13. do 18. storočia.
* Vysvetlite vzťah medzi krajinským právom a partikulárnymi právami.
* Opíšte vzájomné vzťahy medzi partikulárnymi právami.
* Obsahovo popíšte obsah krajinského a partikulárnych práv za použitia terminológie dnešných právnych odvetví.

1. **Zrod štátom tvoreného práva – (osvietenský) absolutizmus, prirodzené právo, historickoprávna škola a pozitivizmus 19. storočia v Uhorsku.**

*11.10.2022, prof. Gábriš + doc. Laclavíková – ZDIEĽANÁ PREDNÁŠKA*

1. Historický pôvod členenia práva na verejné a súkromné
2. Autonómne normatívne systémy v predmodernej etape vývoja práva ako predchodca dnešného „súkromného práva“?
3. Od autonómneho práva komunít k autonómii vôle v súkromnom práve 19. storočia
4. Vzťah štátu a práva v právnom normativizme a právnom marxizme
5. Vzťah súkromného a verejného práva v socialistických štátoch východnej Európy
6. Obmedzenia súkromnoprávnych prvkov v československom občianskom a pracovnom práve v 2. pol. 20. storočia
7. Autonómne normatívne systémy súčasnosti – opäť bezštátne „súkromné právo“?

**Otázky:**

* Vysvetlite historický pôvod členenia práva na verejné a súkromné.
* Rozlíšte autonómiu vôle a normotvornú autonómiu na príklade nemeckej teórie 19. storočia.
* Vysvetlite vzťah štátu a práva v koncepcii právneho normativizmu H. Kelsena a v marxisticko-leninskej teórii.
* Vysvetlite vzťah verejného a súkromného práva v socialistickej (marxisticko-leninskej) teórii práva.
* Vysvetlite vzťah verejného a súkromného záujmu na príklade vlastníckeho a záväzkového práva v rámci socialistického občianskeho práva.

1. **Osobné a rodinné právo do roku 1848.**

*18.10.2022, doc. Laclavíková*

1. Osoba (fyzická osoba, právnická osoba, spôsobilosť na práva, spôsobilosť na právne úkony, obmedzenia) v práve do roku 1848 – feudalizmus.
2. Manželstvo ako inštitút (vznik, zánik, práva a povinnosti manželov). Zasnúbenie.
3. Vzťahy medzi rodičmi a deťmi. Náhradné rodinné vzťahy. Osvojenie.
4. Majetkové vzťahy medzi manželmi – systém oddelených majetkov (šľachta), koakvizičný systém (neprivilegované vrstvy)

**Otázky:**

* Charakterizujte právne postavenie fyzickej osoby v období do roku 1848 (spôsobilosť na práva, spôsobilosť na právne úkony, obmedzenia).
* Charakterizujte vývoj manželstva ako inštitútu, vyhodnoťte vplyv kánonického práva na jeho kreovanie (spôsoby uzatvárania manželstva, zasnúbenie, pojem manželstvo, vznik, zánik, práva a povinnosti manželov) do roku 1848.
* Osvojenie a jeho historický vývoj do roku 1848.
* Vzťahy medzi rodičmi a deťmi. Postavenie potomkov (odlišné postavenie synov a dcér) do roku 1848.
* Poručníctvo. Opatrovníctvo. Otcovská moc do roku 1848.
* Modely usporiadania majetkových vzťahov medzi manželmi a ich genéza a určenie.
* Inštitúty manželského majetkového práva šľachty (obvenenie, parafernálie, veno).
* Koakvizícia ako inštitút. Prečo sa tento model uplatnil v rámci neprivilegovaných vrstiev?

1. **Osobné a rodinné právo po roku 1848.**

*25.10.2022, doc. Laclavíková*

1. Zmeny v osobnom práve po roku 1848 (fyzická osoba, právnická osoba, spôsobilosť na práva, spôsobilosť na právne úkony, emancipácia ženy, zmeny hranice plnoletosti)
2. Rodinné právo – Manželský zákon z r. 1894 a okolnosti prijatia tejto prelomovej úpravy (zasnúbenie, vznik, prekážky uzavretia manželstva, zánik manželstva, vzťahy medzi manželmi)
3. Rodinné právo – kodifikácie rodinného práva v r. 1949 a v r. 1963 (princípy novej právnej úpravy, charakteristika inštitútu manželstva a zmena jeho poslania, vznik, zánik manželstva, práva a povinnosti manželov)
4. Rodinné právo – vzťahy medzi rodičmi a deťmi – poručenský zákon z r. 1877 (poručníctvo, opatrovníctvo, otcovská moc)
5. Rodinné právo – vzťahy medzi rodičmi a deťmi (zásadné zmeny po roku 1949).
6. Osvojenie a jeho nová práva úprava v 20. storočí (zákon z r. 1928, premena inštitútu v období ľudovej demokracie a socializmu)
7. Majetkové vzťahy medzi manželmi do roku 1948. Zmena právnej úpravy majetkových vzťahov medzi manželmi v Zákone o rodine z r. 1949 (zákonné majetkové spoločenstvo). Bezpodielové spoluvlastníctvo manželov a jeho úprava v Občianskom zákonníku z r. 1964.

**Otázky:**

* Charakterizujte právne postavenie fyzickej osoby v období po roku 1848 (spôsobilosť na práva, spôsobilosť na právne úkony, emancipácia, hranice plnoletosti). Charakterizujte postavenie právnických osôb v historickom vývoji a  uveďte ich základné druhy.
* Charakterizujte inštitút manželstva v zmysle právnej úpravy z r. 1894, 1919, 1949 a 1963 (podstata inštitútu, vznik, ideový základ). Vyjadrite sa k premene inštitútu manželstva v období ľudovej demokracie a socializmu (zákony z r. 1949 a 1963).
* Charakterizujte prijatie prelomovej právnej úpravy v podobe manželského zákona – zák. čl. XXXI/1894. Aké radikálne zmeny priniesol? Dokedy na území Slovenska platil? Ako sa jeho ustanovení dotkla manželská novela prijatá v r. 1919?
* Charakterizujte zánik manželstva v historickom vývoji (úpravy z r. 1894, 1949 a 1963) – princíp zavinenia, taxatívne stanovené rozvodové dôvody a jeden všeobecný rozvodový dôvod a i.
* Charakterizujte vzťahy medzi rodičmi a deťmi v historickom vývoji po roku 1848 (otcovská moc, emancipácia, nový koncept rodičovskej moci, právne postavenie manželských a nemanželských detí). Pokúste sa charakterizovať inštitúty poručníctva a opatrovníctva.
* Priblížte zmenu v úprave inštitútu osvojenia uskutočnenú československým zákonom č. 56/1928 Zb. z. a n. a konfrontujte ju s predchádzajúcou právnou úpravou. K akej zmene v úprave inštitútu osvojenia došlo po roku 1948?
* Charakterizujte vývoj majetkových vzťahov medzi manželmi v období 1848 – 1948. Ako sa zmenila úprava a pozícia jednotlivých inštitútov? Existovali rozdielne modely usporiadania majetkových vzťahov medzi manželmi?
* Charakterizujte zmenu v majetkových vzťahov medzi manželmi na podklade právnych úprav z r. 1949 (zákonné majetkové spoločenstvo) a 1964 (bezpodielové spoluvlastníctvo manželov).

1. **Vecné a dedičské právo do roku 1848.**

*1.11.2022, doc. Laclavíková*

1. Systém vecných práv v období feudalizmu a jeho špecifiká. Koncept deleného vlastníctva. Donačná sústava. Urbariálna sústava.
2. Vlastnícke právo v období feudalizmu (individuálne vlastníctvo a kolektívne vlastníctvo, oprávnenia vlastníka, ochrana vlastníckeho práva). Držba.
3. Vecné práva k cudzej veci, ich druhy a základná charakteristika v období feudalizmu
4. Vývoj dedičského práva v období feudalizmu (právne úpravy a charakteristika nimi uskutočnených zmien). Právny partikularizmus a dedičské právo.
5. Dedenie zo zákona v období feudalizmu (partikulárny systém šľachtického, mestského a poddanského dedičského práva)
6. Dedenie zo závetu v období feudalizmu (partikulárny systém šľachtického, mestského a poddanského dedičského práva)

**Otázky:**

* Charakterizujte systém vecnoprávnych vzťahov v stredoveku a novoveku (existencia individuálneho vlastníctva, verejnoprávne obmedzenia – donačná sústava, urbariálna sústava a ich charakteristika).
* Charakterizujte koncept deleného vlastníctva a odlíšte ho od vlastníctva v zmysle rímskeho práva. Charakterizujte vlastnícke právo v období feudalizmu (vymedzenie pojmu, oprávnenia vlastníka, ochrana vlastníckeho práva).
* Charakterizujte vecné práva k cudzej veci. Čo patrilo k vecným právam k cudzej veci v období do roku 1848?
* Pokúste sa priblížiť historický vývoj dedičského práva na báze prelomových právnych úprav (právne obyčaje, zákony sv. Štefana, Zlatá bula Ondreja II, Dekrét Ľudovíta I. Veľkého z Anjou, Opus Tripartitum, zákonné články z r. 1715 a 1729 o testamentoch). Predstavte partikulárny charakter dedičského práva.
* Priblížte dedenie zo zákona v období feudalizmu (partikulárny systém šľachtického, mestského a poddanského dedičského práva).
* Priblížte dedenie zo závetu v období feudalizmu (partikulárny systém šľachtického, mestského a poddanského dedičského práva).

1. **Vecné a dedičské právo po roku 1848**

*08.11.2022, doc. Laclavíková*

1. Zásadné zmeny v úprave vecno-právnych vzťahov po roku 1848 (návrat k rímsko-právnemu chápaniu vlastníctva, zrušenie verejnoprávnych väzieb obehu nehnuteľností, vyväzovanie urbárskych povinností)
2. Systém vecných práv k cudzej veci a zásadné zmeny v ich obsahu po roku 1848
3. Verejnoprávne zásahy do sústavy vecných práv po roku 1848 – koncept vyvlastnenia a jeho právna úprava, pozemkové reformy a iné zásahy do vlastníckych práv (pozemková reforma v medzivojnovej ČSR, pozemková reforma počas vojnovej Slovenskej republiky, zásahy do vlastníckych práv po roku 1948, znárodnenie, kolektivizácia a združstevňovanie dediny a i.)
4. Historický vývoj evidencie nehnuteľností (evidencia nehnuteľností pred r. 1848, Pozemkovoknižné nariadenie, zmeny v evidencii nehnuteľností po roku 1948).
5. Charakterizujte úpravu vecno-právnych vzťahov podľa úpravy v Ústave 9. mája a Občianskom zákonníku z r. 1950. Vymedzte zásadné zmeny oproti predchádzajúcemu obdobiu.
6. Charakterizujte úpravu vlastníckeho práva v zmysle Občianskeho zákonníka z r. 1948 a z r. 1964 (druhy, hierarchia, ochrana vlastníctva a pod.).

**Otázky:**

* Charakterizujte zásadnú zmenu v systéme vecno-právnych vzťahov po roku 1848.
* Pokúste sa vymedziť problematiku rušenia urbárskeho vzťahu v druhej polovici 19. storočia.
* Vymedzte premenu vecných práv k cudzej veci po roku 1848 a identifikujte v jej rámci relikty feudalizmu.
* Charakterizujte úpravu vyvlastnenia z r. 1881 a potrebu verejnoprávnych zásahov do vlastníckeho práva v období 1848-1938.
* Charakterizujte pozemkovú reformu v prvej ČSR. Charakterizujte pozemkovú reformu v období Slovenského štátu. Identifikujte rozdiely medzi nimi.
* Charakterizujte zásahy do vlastníckeho práva po roku 1945 (znárodnenie, pozemková reforma, proces združstevňovania a kolektivizácie a i.).
* Priblížte zásadnú zmenu v oblasti vecno-právnych vzťahov, ku ktorej došlo prijatím Ústavy 9. mája 1948 a Občianskeho zákonníka z r. 1950.
* Charakterizujte chápanie inštitútu vlastníctva v období r. 1948 – 1989 na báze úpravy v Občianskom zákonníku z r. 1950 a z r. 1964 (druhy, hierarchia, ochrana a o.).

1. **Záväzkové, obchodné a hospodárske právo. Pracovné právo ako hybridné právne odvetvie.**

*15.11.2022, doc. Laclavíková*

1. Záväzkové právo v období stredoveku. Záväzok. Zabezpečenie záväzkov. Zmluvné typy.
2. Záväzkové právo a jeho rozvoj v r. 1848 – 1948. Zmluvné typy.
3. Premena záväzkového práva v období 1948 – 1989 – úprava v Občianskom zákonníku z r. 1950 a z r. 1964.
4. Obchodné právo v období stredoveku. Wildnerove zákony o obchodnom práve (1840). Obchodný zákonník z r. 1875.
5. Pokusy o kodifikáciu obchodného práva v prvej ČSR a čiastkové unifikačné snahy v oblasti obchodného práva. Zánik obchodného práva.
6. Pracovné právo – vyčleňovanie noriem zo záväzkového práva, kreácia „ochranných“ noriem (detská práca, bezpečnosť a ochrana zdravia pri práci, obmedzenia pracovného času, živnostenské predpisy a i.).
7. Pracovné právo po roku 1945 (pracovná povinnosť, BOZP, cesta ku kodifikácii pracovného práva, Zákonník práce z r. 1965).
8. Hospodárske právo – socialistický experiment? (charakter odvetvia, rozsah úpravy, kodifikácia)

**Otázky:**

* Charakterizujte záväzkové vzťahy v období stredoveku a novoveku (záväzok, zabezpečenie záväzkov, rozvoj záväzkového práva i .).
* Pokúste sa charakterizovať vývoj záväzkového práva v r. 1848-1948
* Charakterizujte vývoj záväzkových vzťahov po roku 1948. Vymedzte základné rozdiely v chápaní záväzkového práva v jednotlivých vývojových obdobiach.
* Pokúste sa charakterizovať obchodné právo a jeho rozvoj do roku 1848. Vymedzte snahu o jeho premenu vo Wildnerových zákonoch o obchodnom práve.
* Charakterizujte kodifikáciu obchodného práva z r. 1875. Dokedy u nás platil Obchodný zákonník z r. 1875?
* Priblížte snahy o unifikáciu obchodného práva v 1. ČSR. Charakterizujte zánik odvetvia obchodného práva a jeho dôvody (po roku 1948).
* Vymedzte formovanie pracovnoprávnych noriem v období dualistického Rakúsko-Uhorska – základné normy a predmet ich úpravy.
* Priblížte vývoj pracovnoprávnych noriem v prvej polovici 20. storočia (československá normotvorba, zásahy do pracovného práva v období Slovenského štátu).
* Priblížte cestu ku kodifikácii pracovného práva (1945 – 1965) – základné čiastkové úpravy, iné chápanie poslania pracovnoprávnych noriem. V základnej rovine charakterizujte Zákonník práce z r. 1965.
* Charakterizujte odvetvie hospodárskeho práva (vznik, charakter regulovaných vzťahov, kodifikácia v Hospodárskom zákonníku).

1. **Trestné právo do roku 1848**

*22.11.2022, doc. Laclavíková*

1. Trestné právo – odvetvie súkromného alebo verejného práva?
2. Feudálne trestné právo (charakter, systém trestania (systém odplaty, krvná pomsta, homágium), systém trestov.
3. Feudálne trestné právo (partikulárny charakter, trestné činy a chránené objekty)
4. Pokusy o kompiláciu noriem trestného práva, o jeho kodifikáciu a humanizáciu noriem trestného práva (16. – 19. storočie).

**Otázky:**

* Pokúste sa opísať charakter trestného práva ako verejnoprávneho alebo súkromnoprávneho odvetvia.
* Priblížte feudálne trestné právo – jeho charakter, chránené objekty a skutkové podstaty trestných činov.
* Priblížte vývoj náhľadov na spôsob trestania v období feudálneho a občianskeho štátu. Charakterizujte inštitút homágia.
* Priblížte kompilačné a kodifikačné pokusy v oblasti uhorského trestného práva v 16. – 19. storočí.
* Priblížte zmenu charakteru trestného práva v 18. a 19. storočí – nové ideové smery, humanizácia. Vysvetlite význam základných zásad trestného práva presadzovaných v tomto období (niektoré sa uplatňujú do súčasnosti).

1. **Trestné právo po roku 1848**

*29.11.2022, doc. Laclavíková*

1. Kodifikácia trestného práva hmotného v r. 1878
2. Kodifikácia priestupkového práva v r. 1879
3. Zmeny v trestnom práve (čiastkové unifikačné zákony) a pokusy o unifikáciu trestného práva hmotného v prvej ČSR
4. Trestné právo a retribúcia po roku 1945
5. Premena trestného práva po roku 1948 (zákon na ochranu ľudovodemokratickej republiky, Trestný zákon z r. 1950). Politické „monster“ procesy.
6. Charakter socialistického trestného práva a rekodifikácia trestného práva z r. 1961.

**Otázky:**

* Charakterizujte priebeh kodifikácie trestného práva hmotného v Uhorsku a Trestný zákon z r. 1878 (členenie, charakter právnej úpravy). Charakterizujte kodifikáciu priestupkového práva z r. 1879.
* Vymedzte vývojové míľniky v oblasti trestného práva hmotného v rokoch 1878-1945. Charakterizujte unifikačné snahy v oblasti trestného práva hmotného v medzivojnovej ČSR.
* Charakterizujte retribúciu – skutkové podstaty, ideový základ retribúcie (nariadenie SNR z r. 1945, dekréty prezidenta Beneša, retribučné procesy).
* Vymedzte hlavné ideové premeny trestného práva od konca 40. rokov a v 50. rokoch 20. storočia na báze prijatých právnych úprav.
* Charakterizujte zákon na ochranu ľudovodemokratickej republiky (skutkové podstaty jednotlivých trestných činov, charakter úpravy). Politické (monster-) procesy.
* Charakterizujte Trestný zákon z r. 1950 a z r. 1961 – vymedzte ideové východiská právnej úpravy (ľudovodemokratické a socialistické trestné právo hmotné).

1. **Procesné právo a jeho premeny. Špecifiká trestného a civilného procesu**

*6.12.2022, prof. Gábriš*

1. Počiatky procesného práva v arpádovskom Uhorsku
2. Šľachtické feudálne procesné právo v období právneho partikularizmu
3. Mestské a poddanské feudálne procesné právo
4. Osvietenské a liberálne premeny procesného práva
5. Sociálna koncepcia civilného procesu a zmiešaný trestný proces
6. Socialistická koncepcia občianskeho súdneho konania
7. Socialistická koncepcia trestného konania

**Otázky:**

* Aké pramene nám približujú počiatky procesného práva v arpádovskom Uhorsku?
* Porovnajte šľachtické a mestské procesné právo v období feudalizmu.
* Vysvetlite rozdiel medzi akuzačným a inkvizičným procesom na príklade historickej právnej úpravy a ich spojenie v zmiešanom trestnom procese.
* Aký je rozdiel medzi materiálnou a formálnou pravdou v procesnom práve – uveďte historické príklady.
* Vysvetlite rozdiel medzi viazanou a voľnou dôkaznou teóriou v dejinách procesného práva.